Fairuza Balk. Fairuza Balk (1974-yil 21-mayda tugʻilgan) —amerikalik aktrisa, musiqachi va rassom. Ommaviy madaniyatda taʼsiri kuchli boʻlgan Balk oʻziga xos, koʻpincha qorongʻu qirrali „got-qiz“ qahramonlarini tasvirlashi bilan tanilgan. U koʻplab mustaqil filmlarda va bosh rollarda va ikkinchi darajali blokbasterlarda suratga tushgan. Televedeniyeda Balk 1986-yili xuddi shu nomdagi kitoblar seriyasiga asoslangan "The Worst Witch" filmining moslashuvida Mildred Hubble obrazini tasvirlagan. U 2015-yilda Showtimening "Ray Donovan" serialida Ginger rolida paydo boʻlgan hamda Amazon Primeda uzatilgan serial "Paradise City" (2021)da Lizzie Thomas rolini ijro etadi. Balk 2010-ildan beri oʻzining imzosiz akti, Armed Love Militia nomi bilan musiqa chiqarmoqda. Yoshligi. Balk 1974-yil 21-mayda Californianing Point Reyes shahrida musiqachi Solomon Feldthouse (David Earle Scaff; 1940 – 2021) va raqqosa Catherine Balk oilasida tugʻilgan. Fairuza ismi forschadan olingan boʻlib, „feruza“ degan maʼnoni anglatadi. Otasi unga koʻzining rangi uchun shu ismni qoʻygan. Feldthouse 1960-yillarda Kaleydoskop psixik rok guruhining asoschilaridan biri va sayohatchi folklor musiqachi ham boʻlgan. U Idaho (Aydaho) shtatining Pingree shahrida tugʻilgan. Olti yoshdan oʻn yoshgacha Turkiyada yashagan va u yerda yunon, iroq, eron va arman musiqalarini oʻrgangan. Faoliyati. 2010-yilda Balk oʻzining musiqiy nomi — Armed Love Militia ostida „Stormwinds“ singlini chiqaradi. Trek Balk tomonidan yozilgan va kuylangan. Armed Love Militia faoliyatida davom etadi, qoʻshiqchi va qoʻshiq muallifi Mel Sanson bilan EP albomi ustida hamkorlik qiladi. 2011-yilda Balk Los Angeles va New Yorkda sanʼat koʻrgazmasini boshlaydi. 2012-yil 4-avgustda u boshqa taniqli ijrochilar Mark Ryden, Camille Rose Garcia, Jessicka Addams hamda Marion Peck bilan birga „MiXTAPE“ guruh shousida ishtirok etadi. Sanʼatkorlardan qoʻshiq tanlash va shu qoʻshiqdan ilhomlanib sanʼat yaratish taklif qilinadi. Balk Django Reynhardning „Nuages“ qoʻshigʻini tanlaydi va 16 „x20“ x 12 oʻlchamdagi aralash asarni yaratadi. Tanlangan qoʻshiqlarning eklektik aralashmasi iTunesda raqamli yuklab olish uchun taqdim etiladi. 2017-yilda Fragile Rock emo guruhi NPR Tiny Desk Concert dasturida „Fairuza Balk“ nomli qoʻshiqni ijro etadi.